Hvordan kommer man seg rundt i Barcelona?
I Barcelona er det et godt utviklet kollektivt transporttilbud, du kan ta buss og metro for en billig penge. TMB er selskapet som driver den kollektive transporten i byen, og det er en rekke metro- og busslinjer. Du kan kjøpe Barcelonas reisekort Hola BCN! For 2, 3, 4 eller 5 sammenhengende dager. Du kan bruke kortet også på reiser til og fra flyplassen. Dette kan kjøpes på nett eller på alle metrostasjoner i byen. De største stasjonene i Barcelona er Estació de Sants og Estació de Franca, og det er enkelt å bytte metro ved disse stasjonene. Vil du ta buss, kan du sjekke busstider og destinasjoner på TMB sine nettsider. Det tilbys også sightseeing-turer på buss med guide på høye dobbeldekker-busser. Det er også gøy å leie sykkel og komme seg rundt byen på den måten. Ikke minst kan du rusle rundt i byen til fots. Taxier er det mange av, disse kjenner du igjen ved deres gule og sorte lakkering og grønt lys på taket. Finn hotelltilbud i Barcelona på momondo